World of Warcraft: The Burning Crusade

World of Warcraft: The Burning Crusade (TBC) er den første utvidelsespakken til videospillet World of Warcraft fra Blizzard.

The Burning Crusade lar blant annet spillerne avansere til nivå 70. Tidligere var nivå 60 grensen. To nye raser er også lagt til ved hjelp av denne pakken. Det er Blood Elves som tilhører «horden» og Draenei for «alliansen». Utvidelsespakken inneholder også en ny profesjon kalt jewelcrafting, altså å skjære til edelsteiner og gi dem magiske egenskaper. Noen våpen og rustninger har holdere hvor disse edelsteinene kan plasseres og gi utstyret nye og forbedrede egenskaper. Dette er et system som ligner på det i en av Blizzards andre spillserier, Diablo.

Spillere får også muligheten til å reise bakover i tid med «Caverns of Time», og til Outland på Draenor, som regjeres av Illidan. Outland kan nås gjennom «The Dark Portal» i «Blasted Lands». The Burning Crusade hadde opprinnelig lanseringsdato 15. desember 2006 i Norge, men på grunn av at  Blizzard ville raffinere spillet ytterligere, ble denne blitt satt til 16. januar 2007. Ca. 2,4 millioner kjøpte spillet i løpet av det første døgnet, noe som ingen andre spill på den tiden kunne sammenlignes med, og som senere ble slått av Wrath of the Lich King. Tilsammen ble det solgt 3,4 millioner første måneden.

Handling 
«Burning Legion» er en enorm hær av demoner som er en av de viktigste, tilbakevendende antagonistene i Warcraft-universet, og hvis siste invasjon ble beseiret i Warcraft III: Reign of Chaos. I tillegg til noen nye områder på Azeroth, inneholder denne utvidelsen hovedsakelig den herjede verdenen Outland som The Burning Legion og andre mektige vesener kontrollerer. Doom Lord Kazzak har gjenåpnet Dark Portal til Outland, og oversvømmer Azeroth med demonene fra Burning Legion.

I sin søken etter å regjere over hele Outland, hadde Illidan Stormrage etablert en mektig høyborg for sine styrker ved The Black Temple. Likevel begynte hans innflytelse å avta etter nederlaget til hans mest betrodde håndlangere, inkludert herskeren av Illidari Naga, Lady Vashj, og den forræderske tidligere lederen for blod-alvene, Kael'thas Sunstrider.

Eksterne lenker
 Blizzards kunngjøring om The Burning Crusade
 The Burning Crusade på WoWWiki, en World of Warcraft-wiki

The_Burning_Crusade
Videospill utviklet i USA

de:World of Warcraft#The Burning Crusade
it:World of Warcraft#World of Warcraft: The Burning Crusade
sv:World of Warcraft#The Burning Crusade